1. **OSNIVANJE PRIVATNE PRAKSE U ORDINACIJI**

 **I. 1. OSNIVANJE PRIVATNE PRAKSE U ORDINACIJI**

 **U OSOBNO OSIGURANOM PROSTORU**

**PRILOZI UZ ZAHTJEV ZA IZLAZ STRUČNOG POVJERENSTVA MZ-a I IZDAVANJE RJEŠENJA O ODOBRENJU RADA U PRIVATNOJ PRAKSI / PRIVATNOJ PRAKSI U ORDINACIJI**

**(članak 47. / članak 49. Zakona o zdravstvenoj zaštiti («Narodne novine» br.100/18)**

Sukladno članku 47. te članku 49. Zakona o zdravstvenoj zaštiti («Narodne novine» br.100/18) podnositelj zahtjeva dostavlja Ministarstvu zdravstva:

1. Zahtjev za izdavanjem rješenja o odobrenju rada u privatnoj praksi u ordinaciji s točnom adresom budućeg poslovnog prostora i OIB-om podnositelja zahtjeva
2. Domovnicu
3. Diplomu fakulteta, odnosno svjedodžbu o završnom ispitu
4. Uvjerenje o položenom stručnom (državnom ) i specijalističkom ispitu
5. Odobrenje za samostalan rad od nadležne komore (licenca)
6. Uvjerenje o radnoj sposobnosti (izdaje specijalist medicine rada)
7. Uvjerenje o poslovnoj sposobnosti (izdaje Centar za socijalnu skrb općine prebivališta) – original ili ovjerena kopija
8. Potvrdu o zaposlenju

• nezaposleni - Uvjerenje Hrvatskog zavoda za zapošljavanje o nezaposlenosti

• osobe u radnom odnosu – izjavu da će prekinuti radni odnos s danom koji prethodi početku obavljanja privatne prakse u ordinaciji

1. Izjavu da osoba ne obavlja drugu djelatnost osobnim radom – ovjerena kod javnog bilježnika
2. Dokaz o pravu raspolaganja prostorom, original ili ovjerena kopija – ugovor/predugovor zakupu ili vlasnički list
3. Tlocrt prostora izrađen prema Pravilniku o minimalnim uvjetima u pogledu prostora, radnika i medicinsko tehničke opreme za obavljanje zdravstvene djelatnosti («Narodne novine», br. 61/11, 128/12, 124/15, 8/16, 77/18) ovjeren kod ovlaštenog projektanta
4. Mišljenje HZZO-a i nadležne komore o opravdanosti osnivanja privatne prakse u mreži javne zdravstvene službe odnosno mišljenje nadležne komore o opravdanosti osnivanja privatne prakse izvan mreže javne zdravstvene službe
5. Državljani drugih članica Europske unije/stranci – dokaz o ispunjavanju uvjeta poznavanja hrvatskog jezika
6. Upravnu pristojbu na zahtjev u iznosu od 7,30 EUR (55,00 KN) plaćena u državnim biljezima ili na broj računa Državnog proračuna:

**IBAN HR1210010051863000160, model 64, poziv na broj: 5002-47107-OIB,**

(uplata preko pošte, uplatnicom ili internetom)

1. Kod osnivanja privatne ljekarne uz naprijed navedenu dokumentaciju potrebno je dostaviti i

-podatak o udaljenosti ljekarne od najbliže postojeće ljekarne izdano od ovlaštenog geodetskog ureda

-zapisnik o izmjeri mikroklime

* Ministarstvo zdravstva tijekom upravnog postupka od nadležnih tijela pribavlja propisanu dokumentaciju iz kaznene i prekršajne evidencije sukladno članku 47. stavku 1. točkama 5. i 6. Zakona o zdravstvenoj zaštiti («Narodne novine» br.100/18)

**Napomena:**

Za očevid prostora plaća se 265,45 EUR (2000,00 KN) na broj računa Državnog proračuna: **IBAN HR1210010051863000160, model HR 62 poziv na broj 7005-47107-100811.**

 **I. 2. OSNIVANJE PRIVATNE PRAKSE U ORDINACIJI**

**-ZAPOSLENICI DOMA ZDRAVLJA U PROSTORU DOMA ZDRAVLJA**

**PRILOZI UZ ZAHTJEV ZA IZDAVANJE RJEŠENJA O ODOBRENJU RADA U PRIVATNOJ PRAKSI U ORDINACIJI ZA ZAPOSLENIKE DOMA ZDRAVLJA U PROSTORU DOMA ZDRAVLJA (članak 268. Zakona o zdravstvenoj zaštiti («Narodne novine» br.100/18)**

Sukladno članku 268. Zakona o zdravstvenoj zaštiti («Narodne novine» br.100/18) podnositelj zahtjeva (zdravstveni radnik koji je u radnom odnosu u domu zdravlja najmanje posljednju godinu dana i koji ispunjava uvjete propisane člankom 47. stavkom 1. točkama 1. – 8. Zakona o zdravstvenoj zaštiti («Narodne novine» br.100/18) dostavlja Ministarstvu zdravstva:

1. Zahtjev kojim se traži izdavanje rješenja Ministarstva zdravstva o obavljanju privatne prakse u ordinaciji sukladno članku 268. Zakona o zdravstvenoj zaštiti («Narodne novine» br.100/18) s točnom adresom budućeg poslovnog prostora i OIB-om podnositelja zahtjeva
2. Odluku Upravnog vijeća doma zdravlja kojom se definira temeljni sadržaj ugovora o zakupu poslovnog prostora u kojem je zdravstveni radnik do tada obavljao zdravstvenu djelatnost u radnom odnosu a posebno iznos zakupnine koji se određuje sukladno odluci predstavničkog tijela jedinice područne (regionalne) samouprave odnosno Grada Zagreba o kriterijima za određivanje zakupnine za poslovni prostor
3. Suglasnost predstavničkog tijela jedinice područne (regionalne) samouprave odnosno Grada Zagreba na odluku

navedenu u točki 2. ovih uputa

1. Ugovor o zakupu poslovnog prostora sklopljen na temelju odluke Upravnog vijeća navedene u točki 2. ovih uputa
2. Ugovor o radu ili izjavu o radu u timu člana/članova tima ovjerenu kod javnog bilježnika
3. Domovnicu
4. Diplomu fakulteta, odnosno svjedodžbu o završnom ispitu
5. Uvjerenje o položenom stručnom (državnom ) i specijalističkom ispitu
6. Odobrenje za samostalan rad od nadležne komore (licenca)
7. Uvjerenje o radnoj sposobnosti (izdaje specijalist medicine rada)
8. Uvjerenje o poslovnoj sposobnosti (izdaje Centar za socijalnu skrb općine prebivališta) – original ili ovjerena kopija
9. Izjavu da će prekinuti radni odnos s danom koji prethodi početku obavljanja privatne prakse u ordinaciji
10. Izjavu da osoba ne obavlja drugu djelatnost osobnim radom – ovjerena kod javnog bilježnika
11. Upravnu pristojbu na zahtjev u iznosu od 7,30 EUR (55,00 KN) plaćena u državnim biljezima ili na broj računa Državnog proračuna:

**IBAN HR1210010051863000160, model 64, poziv na broj: 5002-47107-OIB,**

(uplata preko pošte, uplatnicom ili internetom)

* Ministarstvo zdravstva tijekom upravnog postupka od nadležnih tijela pribavlja propisanu dokumentaciju iz kaznene i prekršajne evidencije sukladno članku 47. stavku 1. točkama 5. i 6. Zakona o zdravstvenoj zaštiti («Narodne novine» br.100/18)

Fiksni tečaj konverzije 1 EUR = 7,53450 HRK